तहखाने के चटोरे
तो यह सिर्फ़ एक मिथक नहीं था!
उस बर्बाद हुए प्राचीन साम्राज्य का अस्तित्व वास्तव में था!
यह असली सोना है।
शानदार।
सुनो…
क्यों ना हम ज़मीन पर एक बार वापस चल जाए?
अगर हम खोज करना चाहते हैं, हमें उसके लिए तैयार रहना चाहिए।
बकवास करना बंद करो।
सेन्शि,
क्या तुम्हें यक़ीन है कि तुम्हारी रगों में लोहा बहता है?
ख़ुद पर इतना ज़ोर मत डालो।
तुम यहीं इंतज़ार करो।
मुझे भी सोना चाहिए!
मुझे डर था कि मुझे अकेला ना छोड़ दें, इसलिए मैंने झूठ बोला।
वह जगह मुझे ठीक नहीं लगी।
और यह सच है कि मेरे दल के कई लोग शुरू से ही महत्वाकांक्षी थे,
लेकिन वे अब अजीब बर्ताव करने लगे थे।
उनकी आँखें अंधेरे में चमक रही थीं,
और वे तेज़ी से और गहराई में बढ़ते जा रहे थे, मानो कोई उन्हें खींच रहा था।
फिर अचानक से, वह शुरू हो गया।
क्या हुआ?
ए… एक राक्षस!
एक विशाल राक्षस पंछी न जाने कहाँ से आ गया।
और तोतान को मार डाला!
यह कोई ऐसा-वैसा पुराना खंडहर नहीं है।
यह तहख़ाने में बदल गया है!
कुछ देर बाद जब हम सब डर की वजह से होश में आए,
तो हमें एहसास हुआ कि हम वापसी में रास्ता भटक गए थे।
अगर हम यहीं फंसे रह गए, तो?
सभी तहखानों में ज़मीन पर निकलकर जाने का रास्ता होता है।
ठंडे दिमाग़ से उस निकास की खोज करते हैं।
राक्षसों से बचते-बचाते हम उस तहखाने में घूमते रहे।
अजीब बात थी, जब हमें प्यास लगी, हमें झरने मिल गए।
जब हम बहुत थके हुए थे, हमारे आराम करने के लिए अचानक से कमरे आ गए।
कुछ लोगों को तो परछाइयों में एक ख़ूबसूरत महिला ने मोहित भी किया।
आख़िरकार, हमारा खाना ख़त्म हो गया।
अगर हम ऐसे ही चलते रहे, तो हम भूख से मर जाएंगे।
हमें खाने के लिए कुछ ढूंढ़ना होगा, अगर उसके लिए लड़ना भी पड़े तो।
खाने के लिए कुछ?
राक्षस भी तो कुछ खाते होंगे।
इनबा, बुरीगां!
अपनी ढाल का इस्तेमाल करके बचाव करना।
नुरू और मैं अपने हथियारों से राक्षसों को रोकेंगे।
सेन्शि…
तुम यहीं रुककर इस जगह का नक्शा बनाओ।
चलो!
वह राक्षस पंछी फिर से आ गया!
वह कमीना बहुत तेज़ी से उड़कर निकल जाता है।
अगले भोजन के शिकार पर मैं आपके साथ चलूंगा!
नहीं, तुम हमें धीमा कर दोगे।
हमें खाना मिल गया है।
लो, यह खाओ।
भले ही मैं ख़ुद को थका नहीं रहा था, लेकिन फिर भी मुझे भूख लगी।
मुझे बहुत बुरा महसूस हुआ।
हमारे रोज़ाना के खाने की खोज निकास की खोज से ज़्यादा ज़रूरी हो गई थी।
वह पंछी लगातार हमारा पीछा करता रहा।
हर लड़ाई के साथ, हमारी संख्या घटती गई।
आख़िर में, जब कुछ खाने को नहीं बचा,
तो हमें अपने घोड़े को मारना पड़ा।
वह चार पैरों वाला बाज़… उसमें कोई ग़लतफ़हमी नहीं।
वह ग्रिफ़िन नाम का एक राक्षस है।
वह हमारे ही पीछे क्यों पड़ा है?
इसे देखकर लगता तो नहीं कि यह भूखा है।
इसे शायद लोगों को मारने में ही मज़ा आता है।
कहते हैं राक्षस ऐसे ही होते हैं।
चिंता मत करो।
अगली बार वह आया, तो हम उसे भूनकर उसकी दावत करेंगे।
यह लो। अनवा को शुक्रिया कहो और इसे खा लो।
तुम्हें क्या हुआ है,
सबसे बड़ा हिस्सा उस निकम्मे लड़के को दे रहे हो?
वह बस 36 साल का है और अभी बढ़ रहा है।
बड़े होने के नाते, उसकी देखभाल करना हमारा फ़र्ज़ है।
हम वह सब नहीं कर सकते!
जब हम अगली पीढ़ी की देखभाल नहीं कर सकते तो हमारा तो अंत हो ही गया!
मुझे बहुत भूख लगी है।
अगर वाक़ई मेरी रगों में लोहा बहता है,
तो क्या पता मैं पत्थर चबा सकूँ।
अरे!
तुमने खाना छुपा कर रखा है, है न?
बस भी करो! तुम्हें हो क्या गया है?
वह नालायक!
चलो, बाहर बात करते हैं।
तुम सेन्शि को डरा रहे हो।
-कितनी बार बताना पड़ेगा? -ऐसा क्यों करते हो! चुप रहो!
चिल्लाहट और तेज़ होती गई।
मैंने हाथापाई और चीखों की आवाज़ें सुनीं।
फिर, एकदम सन्नाटा छा गया।
क्या हुआ?
बुरीगां कहाँ है?
यहीं रहो!
बाहर मत देखो।
हम पर ग्रिफ़िन ने हमला किया था।
मैंने ग्रिफ़िन को मार गिराया, लेकिन बुरीगां तुरंत मारा गया।
जब मैंने जिरियां के सिर को देखा,
उनके हेलमेट में एक गड्ढा था, जैसे उस पर किसी भोथरी चीज़ से हमला किया गया था।
चलो, ग्रिफ़िन को खाते हैं।
अगर हम इसे साफ करके इसका सूप बनाते हैं,
तो और कुछ दिन ज़िंदा रह सकते हैं।
ग्रिफ़िन सूप, सिर्फ़ पानी में उबला हुआ था। उसमें तेज़ गंध था और मांस सख़्त था।
उसका स्वाद बुरा था।
लेकिन मैंने उसे अच्छे से चबाकर
आराम से, धीरे-धीरे निगल लिया।
जिरियां ने कहा कि उन्हें पेशाब करने जाना है,
और लड़खड़ाते हुए बाहर निकल गए।
लेकिन वह कभी नहीं लौटे।
मैंने ख़ुद को अकेला पाया।
मुझमें दरवाज़ा खोलकर बाहर देखने की हिम्मत नहीं थी,
और मैं उस कमरे को छोड़ नहीं सकता था।
मैं बचा हुआ मांस खाकर ज़िंदा रहा
और मैंने जो नक्शे बनाए थे उन पर ग़ौर किया।
अंत में, मुझे दीवारों पर बने निशानों में एक पैटर्न दिखाई दिया।
आख़िरकार जब मैंने कमरे से बाहर निकलने की हिम्मत जुटाई…
तो वहाँ कोई लाश नहीं थी।
उन्हें ज़रूर बाकी प्राणी खाकर साफ़ कर गए होंगे।
बाद में, मुझे ऑर्क्स ने बंदी बना लिया,
और कुछ समय तक अपनी बस्ती में बंधक बनाकर रखा।
लेकिन जब मैंने उनसे बात करने की कोशिश की, तो वे बड़े ही भले लोग निकले।
उन्हें प्राचीन बौनों की भाषा सिखाने के बदले,
उन्होंने मुझे सिखाया कि खाने लायक मशरूम और ज़हरीले मशरूमों को कैसे पहचानते हैं,
और यह भी सिखाया कि राक्षसों का सामना होने पर क्या करना है।
और इस तरह…
मैं ज़मीन पर वापस पहुंचा।
लेकिन जो कुछ हुआ था उसके बाद,
मैं अपने क़स्बे में लौटने की हिम्मत नहीं जुटा पाया।
इसलिए, मैं तहखाने के आस-पास या उसकी ऊपरी मंज़िलों में रहता था।
अंत में, ज़मीन पर बने शहर का तहख़ाने से सम्पर्क हुआ,
और बहुत से साहसी लोग नीचे जाने लगे।
मेरे दिल पर जो बोझ बना रहा
वह यह कि मैंने जो मांस खाया था क्या वह वाक़ई ग्रिफ़िन का था।
जब भी मैं खाना खाता हूँ, उस सूप को याद कर परेशान हो जाता हूँ,
उस जैसा स्वाद किसी भी राक्षस में नहीं था।
इसीलिए, मैं ग्रिफ़िन से दूर भागा था।
मैं सच जानने से डरता हूँ।
मुझे कोई अंदाज़ा नहीं था…
सेन्शि…
तो क्यों न उस ग्रिफ़िन को खाकर देखा जाए?
-हँ? -हँ?
मेरा मतलब, यह उसके लिए बहुत बुरा है
कि जीवन भर कुछ भी खाते समय वह उस सूप को याद कर परेशान होगा,
अगर उसका स्वाद वैसा ही हुआ, तो उसके मन को शांति मिलेगी।
और अगर वह बिल्कुल अलग हुआ,
ख़ैर, तो बुरा होगा, लेकिन कम से कम उसे और परेशान तो नहीं करेगा।
इससे उसे और ज़्यादा परेशानी होगी।
इसको क्या हुआ है?
तुम्हें क्या लगता है, सेन्शि?
तुम सही कह रहे हो।
मुझे इसे चखना चाहिए।
सेन्शि…
तो ठीक है फिर!
जितना सम्भव हो सके, पहले जैसे ही पकाते हैं।
हम ज़्यादा कुछ किए बिना मांस को काटेंगे।
चूंकि ऊपर के और नीचे के शरीर का स्वाद बिल्कुल अलग हो सकता है,
हम दोनों जगहों से काटेंगे।
तुम तो बस इसे खाना चाहते हो।
यह तो कमाल की मांसपेशी है।
यह ऐसे ही मांसाहारी नहीं है।
ग्रिफ़िन ने सेन्शि और उसके दल का लगातार इतना पीछा क्यों किया?
इसने लोगों को मारा तो है, लेकिन उन्हें खाने का इच्छुक नहीं लगता।
हालांकि उनके पास एक घोड़ा था।
शायद इसीलिए।
ग्रिफ़िन को घोड़े पसंद हैं।
तो फिर उसने पहले घोड़े को ही निशाना क्यों नहीं बनाया?
कुछ पता नहीं।
मैं थोड़ा पानी उबालती हूँ।
ग्रिफ़िन के हथियार उसके अगले पंजे और चोंच होते हैं।
यह आप पर ऐसा गड्ढा नहीं बना सकता जैसे कि आपको किसी भोथरी चीज़ से मारा गया हो।
तो बुरीगां को जिसने भी मारा वह ग्रिफ़िन नहीं था,
लेकिन बाकी तीनों का क्या?
जैसे हमने फ़ारिन को ग्रिफ़िन समझ लिया था,
शायद वह कोई अलग ही राक्षस था।
पंखों वाले तो बहुत से बड़े राक्षस हैं।
कोकटराइस, बैसिलिस्क, चुड़ैल, सिरेन,
पेगासस, सिमर्ग़ और रॉक।
इनमें से किस राक्षस के पास किसी भोथरी चीज़ जैसा हथियार होता है?
पानी उबल रहा है।
क्या हम इसे ऐसे ही उबलने दें?
क्या हमें दूसरी सामग्री डालनी चाहिए?
नहीं, यह हो गया।
यह बेस्वाद सूप बनेगा।
अच्छा होता, अगर हमारे पास इसे सजाने के लिए कुछ होता।
वैसे, तुमने बताया था कि ऑर्क्स ने तुम्हें मशरूम की पहचान करना बताया था।
लेकिन क्या तुम इन मशरूमों को पहली बार देख रहे हो?
हाँ, मैंने इन्हें पहले कभी नहीं देखा।
मारूशिरु, बाकी मैं तुम पर छोड़ता हूँ।
-हुँह? अरे! -हँ?
तुम इतना सब करके, अब पीछे हट रहे हो?
कितने गैरज़िम्मेदार हो!
अच्छा, तो रहने दो।
वैसे भी इससे सेन्शि की कोई मदद नहीं होने वाली।
नहीं, हम यहाँ तक पहुंच गए हैं, तो मुझे चख लेने दो।
सच जो भी हो, मैं स्वीकार करूंगा।
ग्रिफ़िन सूप (ऊपर का शरीर) (निचला शरीर)
यह बन गया।
इसका…
स्वाद तो उसके जैसा बिल्कुल नहीं जो मैंने उस दिन खाया था।
तब जो मैंने खाया था वह ज़रूर…
तुम्हारा मतलब…
कोई बात नहीं।
एक बोझ उतर गया।
जिरियां चाहते होंगे कि चाहे जो भी हो, मैं ज़िंदा रहूँ।
मैं उनकी उसी इच्छा को मानूंगा।
दाईओस, मंदबुद्धि कहीं के!
तुमने क्या कर दिया?!
ग्रिफ़िन का मांस बहुत तेज़ स्वाद वाला और सख़्त है।
सबसे ज़्यादा तो, इसका बाद का स्वाद बुरा है।
बात सही है।
सेन्शि ने उस दिन ग्रिफ़िन का मांस नहीं खाया था।
लेकिन वह इंसानी मांस भी नहीं था!
उन पर जिसने हमला किया था वह एक हिप्पोग्रिफ़ था, न कि ग्रिफ़िन।
एक हिप्पोग्रिफ़?
ग्रिफ़िन के विपरीत, जिसके शरीर में निचला हिस्सा शेर का होता है,
हिप्पोग्रिफ़ घोड़े का क़रीबी रिश्तेदार है।
वह शायद इसलिए उनका पीछा करता रहा क्योंकि उनके पास एक घोड़ा था।
शायद वह उत्सुक था या उत्तेजित था।
साथ ही, हिप्पोग्रिफ़ के पास वह हथियार है जो ग्रिफ़िन के पास नहीं।
खुरों वाले पिछले पैर।
उसकी लात धातु को चीर सकती है, एक बड़ा सा छेद बनाते हुए।
मैं तुम्हें यक़ीन दिलाता हूँ, सेन्शि!
तुमने जो उस दिन खाया अगर वह हिप्पोग्रिफ़ था,
तो स्वाभाविक है कि उसका स्वाद इस सूप से अलग ही होगा।
शुक्रिया, दाईओस।
यह सुनकर थोड़ा बेहतर महसूस हो रहा है।
भले ही ऐसा कोई तरीका नहीं जिससे कि हिप्पोग्रिफ़ के स्वाद की पुष्टि की जा सके।
तो फिर पता लगाते हैं।
-क्या? -क्या?
इसकी तुलना हिप्पोग्रिफ़ के मांस से करते हैं।
मुझे तो लगा था कि तुम इस बात को कुछ इस तरह ख़त्म करोगे,
"सच का अभी भी पता नहीं, लेकिन अब एक उम्मीद की किरण है।"
मेरा मतलब, हमें हिप्पोग्रिफ़ आख़िर कहाँ मिलेगा?
ख़ैर,
हमारे पास यहीं एक हिप्पोग्रिफ़ है!
अतीत में इस तहखाने में उसके होने की ख़बरें ज़रूर रही होंगी।
तो हमने उन्हें क्यों नहीं देखा?
क्योंकि हम एक ग्रिफ़िन से लड़ रहे थे जिसे इस तहखाने में होना भी नहीं चाहिए था।
वह क्यों?
क्योंकि अपराधी के सहयोगी के होने से चीज़ें पेचीदा हो गईं।
अपराधी के सहयोगी?
चेंजलिंग्स।
अब इस बारे में सोचने से याद आया, कि यह कहानी तुम्हारे क़स्बे की है।
कभी चेंजलिंग बच्चों के बारे में सुना है?
यह एक ऐसी घटना है जिसमें बच्चों की राक्षसों से अदला-बदली कर दी जाती है।
जंगल में खेलने गया बच्चा घर पर एक हमशक्ल ट्रोल के रूप में वापस आता है।
लम्बे समय तक, उन्हें एक तरह का जादू समझा जाता था।
लेकिन हाल ही में,
यह पता चला है कि यह काम इन मशरूम जैसे राक्षसों का है।
जो लोग उनके घेरे में कदम रखते हैं उनमें बदलाव आ जाता है।
जैसे ही लोगों ने इस बारे में जाना,
उन्होंने मशरूमों को जड़ से निकाल फेंका, और अब वे काफी दुर्लभ हैं।
इनका यहाँ उगना आश्चर्यजनक है।
जिस तरह से ग्रिफ़िन ने सेन्शि को पकड़ा, लेकिन उसे खाया नहीं।
वह तेज़ वार जिसने फ़ेमिलियर को मार डाला।
यह सम्भव है कि जिस ग्रिफ़िन से हम लड़े वह असल में…
चलो पता लगाते हैं।
ग्रिफ़िन के मांस को एक चेंजलिंग फेरी के घेरे में रखो।
मांस तो अलग सा दिख रहा है।
इस पर वसा आ गई है और यह स्वादिष्ट लग रहा है।
ठीक है, तो इसका सूप बनाते हैं।
हिप्पोग्रिफ़ सूप
स… सेन्शि?
व… वैसे, हालातों और माहौल के आधार पर स्वाद में अंतर हो सकता है,
तो मैं उसकी चिंता नहीं करूंगा…
नहीं। वह बात नहीं है।
मुझे लम्बे समय से
इस सूप को दोबारा चखने का इंतज़ार था।
तुम सबका शुक्रिया।
शुक्रिया।
इस तहखाने में लम्बे समय तक रहने के बाद मुझे इसके बारे में कुछ पता चला है।
यह तहखाना इंसान की इच्छाओं के प्रति कठोर प्रतिक्रिया देता है,
चाहे वह धन की इच्छा हो, ज्ञान की हो या प्रसिद्धि की।
यह ऑर्क्स जैसों को पनाह देता है जो इससे कुछ नहीं चाहते।
लेकिन जैसे ही तुम कोई इच्छा करते हो, यह अपने नुकीले दांत दिखा देता है।
अब ऐसे में जब,
तुम्हारा उद्देश्य फ़ारिन को बचाना ही नहीं, बल्कि उस पागल जादूगर
और पंखों वाले शेर को खोजना भी है।
तहखाने की प्रतिक्रिया और भी कठोर होती जाएगी।
फिर भी,
बहुत सी चीज़ें हैं जो मैं तुम्हें सिखाना चाहता हूँ।
क्या तुम मुझे अपने साथ ले चलोगे?
बेशक!
ठीक है, सब लोग!
चलो, चलते हैं!
तुम्हें कैसा लग रहा है?
मुझे सर्दी लग रही है।
मैं शायद ज़िंदा न बचूँ।
यह फ़ूड पॉइज़निंग का असर है, है न?
मेरा मतलब, हमने हर तरह की चीज़ें खाई हैं।
लेकिन हम यहाँ मर नहीं सकते।
फ़ारिन…
मैं कितनी देर बेहोश था?
मुझे हल्का महसूस हो रहा है।
क्या फ़ूड पॉइज़निंग का असर ख़त्म हो गया?
अच्छा है।
मुझे तो डर था कि…
चल क्या रहा है?
मारूशिरु।
मुझे देखो।
क्या मेरा शरीर तुम्हें अजीब लग रहा है?
मारूशिरु भी सिकुड़ गई है!
सेन्शि, यह तो बुरा हुआ!
उठो! सेन…
त… तुम कौन हो?!
इतना हल्ला क्यों मचा रहे हो?
चिरू…
चिरूचाक्कू, सर?
ऐसा लगता है हमने चेंजलिंग्स पर पैर रख दिया था।
ऐ… ऐसा हो भी कैसे सकता है?
उन्होंने एक ग्रिफ़िन को हिप्पोग्रिफ़ में बदल दिया था।
वे लोगों के साथ ऐसा कर सकते हैं।
मैं अब एक बौना हूँ।
सेन्शि एक एल्फ़ है।
मारूशिरु एक आधा-फुटिया है?
चिरूचाक्कू एक लंबा-आदमी है।
इज़ुत्सुमी…
एक कुत्ता है।
नहीं, मेरे ख़याल से वह एक कोबोल्ड है।
एक बिल्ली के कानों वाला कोबोल्ड।
अब,
हमें हमारे शरीर वापस कैसे मिलेंगे?
हमें उस तरफ़ वापस जाना होगा, जहाँ हम पहले गए थे।
अगर हम मशरूम के घेरे में कदम रखें, तो हम वापस पहले जैसे हो सकेंगे, है न?
यह मेरा अनुमान है,
लेकिन एक बार बाहर देखो।
रास्ता बदल गया है।
जब हम लेटे हुए थे, मेरे शरीर का हिलना रुक ही नहीं रहा था।
तो तुम कह रहे हो तहखाना हिल रहा था, मेरा शरीर नहीं?
मुझे यक़ीन तो नहीं कि हम वापस जा सकते हैं,
लेकिन जलाशय पर वापस चलते हैं।
सामान काफ़ी हल्का लग रहा है।
मारूशिरु, तुम्हारा कुछ सामान मैं उठा लेता हूँ।
शुक्रिया।
मुझे यह शरीर अच्छा लग रहा है।
मैं अंधेरे में अच्छे से देख सकता हूँ।
अब तो मैं शायद नमारी को बांह वाली कुश्ती में हरा भी सकता हूँ।
चिरूचाक्कू, तुम्हारा शरीर कैसा है?
ऐसा लग रहा है मैं किसी भारी, पारदर्शी और मोटे खोल में बंद हो गया हूँ।
तो तुम्हारी इन्द्रियों की क्षमता कम हो गई है?
हाँ।
लेकिन इसमें अजीब सा सुकून है।
ओह, और तुम लोगों को नीचे नज़र करके देख पाना भी अच्छा है।
रुको, क्या यह दरवाज़ा…
अह, हमें असल में यहीं तो जाना था!
सबसे गहरी जगह, हुँह?
हमारा इरादा तो वापस जाने का था, लेकिन आगे ही बढ़ते चले गए।
किसी ने यहाँ पर डेरा डाला था।
ऐसा लगता है कि दूसरे साहसी यहाँ आए थे।
तुम्हें लगता है उन्हें मालूम होगा कि हमें कैसे ठीक करना है?
मुझे नहीं लगता कि वे इस दरवाज़े से आगे गए होंगे।
वे शायद पहले ही टेलीपोर्ट करके ज़मीन पर वापस चले गए हों।
तो हम क्या करेंगे?
मैं सोच रहा था…
क्यों न हम ऐसे ही पंखों वाले शेर की खोज करना जारी रखें?
क्या?
ऐसा लगता है तहखाना हमें छोड़ना नहीं चाहता।
इसका विरोध करने में समय बर्बाद करने की बजाय, शायद जल्दी से आगे बढ़ सकें।
बेशक,
एक बार हम ज़मीन पर वापस पहुंच गए, तो यक़ीनन इसके कई समाधान मिल जाएंगे।
मैं यह नहीं कह रहा कि हम हमेशा ऐसे ही रहें।
यह तो बेतुका है!
बस इसलिए कि तुम लम्बी जीने वाली प्रजाति बन गए हो…
उसकी बात तो सही है।
मुझे अब तक तो कोई परेशानी नहीं हुई है।
वैसे भी हमारे कानों का आकार थोड़ा अलग है, तो क्या हुआ?
तो फिर हम आगे बढ़ें।
उस दरवाज़े के लिए क्या प्लान है?
सब इसलिए हंगामा कर रहे हैं क्योंकि यह खुलेगा नहीं, है न?
चिरूचाक्कू, तुम इसे खोल सकते हो?
ख़ैर, उसके लिए पहले तो इसमें कोई ताला होना चाहिए।
मेरे ख़याल से तो यह जादू से काम करता है।
मैं इसमें जादू का असर महसूस कर सकती हूँ,
लेकिन इसको समझ पाने के लिए समय, उपकरण और पैसे की ज़रूरत होगी।
यादो, हम इसका क्या करें?!
हमारी मदद करो, पंखों वाले शेर!
-ओए! -ओए!
ओए!
दाईओस, कुछ बढ़ रहा है!
केंसुके?!
यह बढ़ क्यों रहा है?
मैंने सोचा कि कड़ाके की ठंड से यह मर गया होगा।
वह दरवाज़ा…
क्या तुम्हें लगता है कि पंखों वाला शेर हमारी मदद कर रहा है?
यह यादो की बदौलत हो सकता है।
हमें सभी को शुक्रिया कहना चाहिए।
-शुक्रिया, शेर या यादो! -शुक्रिया, शेर या यादो!
वहाँ पर! मुझे लगा मैंने कुछ हिलते हुए देखा!
यह तो गार्गोयले है!
आ जा!
जैसा कि तुम देख सकते हो, गार्गोयले चलती-फिरती पत्थर की मूर्तियाँ हैं।
उन पर हमला करने से तुम्हें ही चोट पहुंचेगी, इसलिए सावधान रहना।
यहाँ तो मैं कुछ नहीं कर सकता।
मैं पीछे हट जाता हूँ ताकि इनके रास्ते में ना आऊँ।
हँ? यह मेरे पीछे क्यों आ रहा है?
क्योंकि तुम सबसे अलग दिखाई दे रहे हो!
तुम बड़े हो, तो तुम्हें भी लड़ना चाहिए!
बेतुकी बात मत करो! मैं नहीं कर सकता…
चिरूचाक्कू!
कोई बात नहीं! वह सीधा हमला नहीं था…
मारूशिरु?!
स… सब कुछ घूम रहा है इंद्रधनुषी रंगों के साथ।
क्या यह माना बीमारी है? बस एक ही हमले से?
यह तो ठीक नहीं है।
इज़ुत्सुमी, चिरूचाक्कू को कवर करो।
ठहरो!
नहीं, इज़ुत्सुमी।
जब तक मैं न कहूँ, हिलना मत!
तेज़ शोर और खून की गंध से उसे गुस्सा आ रहा है।
अगर उसने लड़ना शुरू किया, तो वह तब तक नहीं रुकेगी जब तक कि मर न जाए।
सेन्शि, बर्तन को पकड़ो!
सेन्शि? तुमने कुछ पकड़ क्यों नहीं रखा?
क्योंकि यह बहुत भारी है।
कोई बात नहीं। तलवार और बर्तन पहले से ज़्यादा हल्के लग रहे हैं।
इस हिसाब से, तो मैं अकेला ही जीत सकता हूँ।
सिवाय इसके…
कैसे कहूँ?
यह शरीर…
बहुत थकाऊ है!
धत्त, हम हार जाएंगे।
सब लोग, निकलो यहाँ से!
सेन्शि, मारूशिरु को उठाओ और उस दरवाज़े के पीछे की तरफ़ जाओ।
इज़ुत्सुमी।
इस घंटी का पीछा करो!
चिरूचाक्कू, यह बर्तन का ढक्कन लो!
भागो!
अरे नहीं।
यह शरीर तो बेहद असुविधाजनक है।
और अब वापसी का कोई रास्ता नहीं।
कुछ नहीं किया जा सकता।
बस यही उम्मीद करते हैं कि वे मशरूम कहीं आगे उग रहे हों।
यह एक असली बौनों की निशानी है।
क्या वे मशरूम यहाँ आसपास भी उगते हैं?
यहाँ बहुत गर्मी है।
शायद हमें खाना पकाना शुरू करना चाहिए।
अब समझ आया कि सेन्शि क्यों अचानक से खाना बनाने लगता है।
इस शरीर को बहुत भूख लगती है।
वैसे मैंने नमारी को कभी अचानक से इस तरह से खाना बनाते नहीं देखा।
खाना पकाना आत्मचिंतन के लिए एकदम सही है।
आटा, पानी, नमक और अंडा मिलाकर अच्छे से गूंथो।
फिर इसे थोड़ी देर के लिए रख दो।
तब तक, कीमा बनाए हुए मांस को कटे हुए प्याज़ और सब्ज़ियों के साथ डालो,
और अच्छी तरह मिला दो।
गूंथे हुए आटे की लम्बी लोई बनाओ।
उसे बराबर टुकड़ों में काटो,
और हर टुकड़े को पतला बेल लो।
बेले हुए आटे में भरने के लिए बनी चीज़ रखो और उसे बंद कर दो।
बंद करते रहो।
यह अजीब है।
शांति में काम करने से मुझे शांत होने में मदद मिल रही है।
हम कुछ ज़्यादा ही नहीं बना रहे?
यह तो काफी अच्छा बना है।
तैयार हो गया।
उबले हुए हिप्पोग्रिफ़ डंपलिंग्स
आकृति जानी-पहचानी है, लेकिन ख़ुशबू बिल्कुल अलग है।
यह थोड़ा अजीब है।
इनमें आलू या पनीर नहीं है, हँ?
मेरे क़स्बे में, हम अक्सर इन्हें तलते हैं।
-चलो, खाते हैं। -चलो, खाते हैं।
संभलकर, मुंह मत जला लेना।
यह पहले कहना था!
बस मुझे ही ऐसा लग रहा है
या इसका स्वाद आश्चर्यजनक रूप से अच्छा है?
क्या अलग प्रजाति का हो जाने का स्वाद पर भी असर पड़ता है?
नहीं, मुझे लगता है ये किसी को भी स्वादिष्ट ही लगेंगे।
यह अजीब है न?
हर प्रदेश और प्रजाति का डंपलिंग्स बनाने का अपना अलग तरीका है,
फिर भी वे सभी स्वादिष्ट लगते हैं।
स… सही!
बिल्कुल वैसे जैसे अभी हमें लग रहे हैं।
भले ही कुछ चीज़ें बदल गई हैं, लेकिन हम अब भी हम ही हैं।
हम इसी से काम चलाएंगे।
इससे बात अच्छी तरह ख़त्म हुई, है न?
सिर्फ़ तुम्हारी सोच में।
ख़ैर, यह जगह अजीब है।
मैं सोच रहा हूँ कि यह था क्या।
यह बौनों का बनाया हुआ एक रक्षात्मक गढ़ है, सही कहा न?
रक्षात्मक?
उस समय का जब एल्व्स और बौनों में युद्ध हो रहा था।
तुमने स्कूल में इस बारे में नहीं पढ़ा?
उन्होंने एक-दूसरे के मुकाबले में अधिक से अधिक उन्नत प्रौद्योगिकी विकसित की,
जिसका नतीजा आख़िरकार एक तबाही हुई।
एल्व्स और बौनों को डर है कि इतिहास ख़ुद को न दोहराए,
इसी वजह से वे तहखाने में प्रौद्यौगिकी को लेकर बहुत ही चिढ़े रहते हैं।
यह तहखाना, ख़ास तौर से, जहाँ कई संस्कृतियाँ एक जगह मिलती हैं,
तो मैं कल्पना कर रही हूँ कि एल्व्स आएंगे तो हमें बहुत से टकराव झेलने पड़ेंगे।
हाँ, उ… उस बारे में।
अगर हम एल्व्स के साथ मुश्किल में फंसे, तो तुम कुछ कर सकती हो, है न?
हँ? मैं क्यों?
तुमने ही कहा था कि तुम्हारी माँ राजदरबार में काम करती थीं।
तुम्हारे कोई सम्पर्क नहीं हैं?
व… वैसे…
अब।
ख़ैर, अब वह एक आधा-फुटिया है।
अगर कोई एल्व्स से बातचीत करेगा, तो वह सेन्शि है।
मैं जो कर सकता हूँ वह करूंगा।
दरअसल, हमें वापस पहले जैसा होने का तरीका खोजने की कोशिश करनी चाहिए।
-सहमत हूँ। -सहमत हूँ।
संवाद अनुवादक: प्रीति भारद्वाज